ویزا معافیتینه اوروپا بیرلیگی‌نین "ب" پلانی یوخدور.
اوروپا پارلامنتی عمومی قورولوندا، اوروپا بیرلیگی کومیسیونونون تورک وطنداش‌لارینا ژوئن آیی سونوندا ویزا معافیتی گتیریلمه‌سی موضوعسون‌داکی توصیه قراری مذاکیره ائتدی. ایجلاسدا اوروپا بیرلیگی کومیسیونو و اوروپا بیرلیگی شوراسی‌نین نماینده‌لری ویزا سربست‌لیگینی ساووندو.
اوروپا بیرلیگی شوراسی آدینا دؤور باشقانی هولندین ساوونما باخانی جاین هنیس-پلاسسچرت، تورک وطنداش‌لارینا شنگن اؤلکه‌لرینده ویزا سیاحتی تامین ائده‌جک راضیلاشمانین 2013-جی ایلده پلان‌لاش‌دیریلان بیر یول پلانی‌نین داوامی اولدوغونو لاکین 18 مارس‌داکی راضیلاشما ایله بو پروسه‌سین سرعت قازاندیغینی سؤیله‌دی.
هنیس-پلاسچرت، تورکیه و اوروپا بیرلیگی آراسیندا اولونان آنلاشما ایله باغلی "سیغینماچیلار آخین‌لاری و حیاتینی ایتیرنلرین سایسیندا بؤیوک ائنیش سؤز موضوعسو. بیومتریک پاسپورت‌لارین ایستیفاده ائدیلمه‌سی عینی زاماندا شنگن و اوروپا بیرلیگی مرلرینی داها یاخشی قورومامیزا یارایا‌جاق. "دئیه‌رک ویزا معافیتی‌نین ایکی طرفین ده منفتینه اولدوغونو ایفاده ائتدی.
هنیس-پلاسچرت؛
"3 میلیون سیغینماچی‌نین ساخلایان تورکیه دستگیمیزی حاق ائدیر" شکلینده دانیشدی.
اوروپا بیرلیگی کومیسیونو آدینا سؤز آلان گؤچ، ایچ ایشلر و وطنداش‌لیق‌دان مسئول اوروپا بیرلیگی کومیسیونو عضوو دیمیتریس آوراموپوولوس، ویزا معافیتی موضوعسوندا اوروپانین بیر "ب" پلانی‌نین اولمادیغینی قید ائده‌رک؛
"تورک حکومتی اهمیت‌لی ایره‌لیلمه‌لر رئاللاشدیردی. یونانیستانا قاچاق کئچن‌لرین سایسیندا چوخ بؤیوک آزالما‌لار اولدوغونو گؤروروک. سیغینا‌جاق پروسئدورو موضوعسوندا دا اینکیشاف‌لار سؤز موضوعسو. حقوقی ایش بیرلیگی معناسیندا دا مثبت اینکیشاف‌لارین اولدوغونو سؤیلمک ایستییرم. "دئدی.
آوراموپوولو؛
"اومید ائدیرم ویزاسیز سیاحت موضوعسوندا قراری وئره‌جک اولان ایکی تشکیلات دا (اوروپا بیرلیگی شوراسی و اوروپا پارلامنتی) مثبت و سرعت‌لی بیر قرار وئره‌جک" ایفاده‌سینی ایستیفاده ائتدی.
